**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O POTRDITVI ELABORATA O OBLIKOVANJU CEN STORITEV GOSPODARSKIH JAVNIH SLUŽB S PODROČJA RAVNANJA S KOMUNALNIMI ODPADKI ZA LETO 2024**

*PRAVNA PODLAGA:*

* 5. člen Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/79 in 44/22-ZVO-2)
* 43. člen Odloka o izvajanju gospodarskih javnih služb s področja ravnanja s komunalnimi odpadki v Občini Renče-Vogrsko (Uradno glasilo Občine Renče–Vogrsko, št. 1/2021)
* 18. člen Statuta Občine Renče- Vogrsko (Uradni list RS, št. 22/12 – UPB, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Komunala d.d., Kostak d.d.

*OBRAZLOŽITEV:*

Komunala Nova Gorica d.d. je bila izbrana na razpisu za podelitev koncesije za izvajanje gospodarske javne službe zbiranja določenih vrst komunalnih odpadkov, ki je bil objavljen dne 5.8.2021. Koncesija je pričela veljati s 1.1.2022, čas trajanja koncesije je pet let.

Iz elaborata Komunale Nova Gorica d.d. izhaja, da je za leto 2023 obračunska količina zbranih komunalnih odpadkov brez bioloških 17.443.311 kg, zbranih bioloških odpadkov pa 2.379.025 kg. Predvidena predračunska količina zbranih komunalnih odpadkov za leto 2024 pa znaša 17.200.000 kg, zbranih bioloških odpadkov pa 2.400.000 kg.

Predračunski stroški izvajanja storitev zbiranja komunalnih odpadkov za leto 2024 znašajo 3.612.837 EUR, iz česar izhaja, da je cena storitve 0,2100 EUR/kg, stroški infrastrukture za zbiranje KO pa znašajo 137.794 EUR oz. 0,0080 EUR/kg.

Predračunski stroški zbiranja bioloških odpadkov za leto 2024 znašajo 574.980 EUR oz. 0,2396 EUR/kg, stroški javne infrastrukture za zbiranje bioloških odpadkov pa znašajo 19.207 EUR, oz. 0,0080 EUR/kg.

Konec leta 2020 je bil na razpisu za izvajanje gospodarske javne službe obdelave in odlaganja komunalnih odpadkov za območje občin: Mestna občina Nova Gorica, Brda, Kanal ob Soči, Miren – Kostanjevica, Renče – Vogrsko in Šempeter – Vrtojba, izbran ponudnik Kostak, komunalno in gradbeno podjetje d.d. iz Krškega. Skladno z določili koncesijske pogodbe, je družba Kostak d.d. 14.4.2024 predložila svoj elaborat o oblikovanju cene, in ki predvideva ceno izvajanja storitev obdelave in odlaganja mešanih komunalnih odpadkov po ceni 194,00 EUR/t z vključenim prevozom na relaciji Nova Gorica – Krško.

Kostak d.d. trenutno zaračunava izvajalcu zbiranja prevzem mešanih komunalnih odpadkov v obdelavo in odlaganje po ceni 168 EUR/t.

Predvideni predračunski stroški za obdelavo mešanih komunalnih odpadkov in odlaganje ostankov predelanih odpadkov za predračunsko leto 2024, kot izhaja iz elaborata znašajo 1.880.000 EUR, za obdelavo količine 10.000 t, za odlaganje ostanka predelanih komunalnih odpadkov pa 60.000 EUR za količino 500 t.

Iz tega izhaja, da je strošek storitev obdelave mešanih komunalnih odpadkov 0,1880 EUR/kg, za odlaganje ostankov predelanih komunalnih odpadkov pa 0,1200 EUR/kg.

Iz elaborata družbe Kostak je razvidno, da so bili že obračunski stroški za leto 2023 precej višji od načrtovanih.

Skladno s 27. členom Odloka o koncesiji za izvajanje gospodarske javne službe zbiranja določenih vrst komunalnih odpadkov v občini Renče – Vogrsko (Uradno glasilo Občine Renče–Vogrsko, št. 1/2021) izvajalec javne službe zbiranja komunalnih odpadkov vrši zaračunavanje storitev uporabnikom tudi za izvajalca obdelave in odlaganja odpadkov, kar pomeni, da stroške, ki jih ima do izvajalca obdelave in odlaganja razdeli na znano število uporabnikov, ki se po letih spreminja.

**Tabela 1: Trenutno veljavna cena (na osebo/mesec)**

|  |  |  |  |
| --- | --- | --- | --- |
| **element na računu** | **normativ kg** | **cena €/kg** | **znesek €** |
| zbiranje KO  | - uporaba infrastrukture | 21,91 | 0,0084 | 0,18 |
|   | - izvajanje storitve | 21,91 |   0,1928 | 4,22 |
| zbiranje BIO odpadkov  | - uporaba infrastrukture | 3,68 | 0,0089 | 0,03 |
|   | - izvajanje storitve | 3,68 | 0,3137 | 1,16 |
| obdelava MKO  | - uporaba infrastrukture | 11,12 | 0,0000 | 0,00 |
|   | - izvajanje storitve | 11,12 | 0,1620 | 1,80 |
| odlaganje KO  | - uporaba infrastrukture | 0,56 | 0,0000 | 0,00 |
|   | - izvajanje storitve | 0,56 | 0,1200 | 0,07 |
| **skupaj na osebo na mesec** |  |  | **7,46** |
| DDV | 9,50% | 9,50% |   |
| **skupaj na osebo na mesec z DDV** |  |  | **8,17** |

**Tabela 2: Cena od 1.7.2024 dalje (na osebo/mesec)**

|  |  |  |  |
| --- | --- | --- | --- |
| **element na računu** | **normativ kg** | **cena €/kg** | **znesek €** |
| zbiranje KO  | - uporaba infrastrukture | 22,23 | 0,0080 | 0,18 |
|   | - izvajanje storitve | 22,23 |   0,2100 | 4,67 |
| zbiranje BIO odpadkov  | - uporaba infrastrukture | 4,07 | 0,0080 | 0,03 |
|   | - izvajanje storitve | 4,07 | 0,2396 | 0,98 |
| obdelava MKO  | - uporaba infrastrukture | 10,77 | 0,0000 | 0,00 |
|   | - izvajanje storitve | 10,77 | 0,1880 | 2,02 |
| odlaganje KO  | - uporaba infrastrukture | 0,57 | 0,0000 | 0,00 |
|   | - izvajanje storitve | 0,57 | 0,1200 | 0,07 |
| **skupaj € na osebo/mesec** |  |  | **7,95** |
| DDV | 9,50% |   | 0,75 |
| **skupaj € na osebo/mesec z DDV** |  |  | **8,70** |

Na podlagi predračunskih količin ter upoštevaje število uporabnikov se spremenijo normativi obračunanih količin kot izhaja iz tabele 3.

|  |
| --- |
| **Tabela 3: Primerjava normativa za obračun glede na količino zbranih odpadkov** |
|  | trenuten normativ | predlagan nov normativ od 1.7.2024 |
|  | kg/mesec/osebo | kg/mesec/osebo  |
| zbiranje mešanih komunalnih odpadkov | 21,91 | 22,23 |
| zbiranje bioloških odpadkov | 3,68 | 4,07 |
| obdelava mešanih komunalnih odpadkov | 11,12 | 10,77 |
| odlaganje ostankov MKO | 0,56 | 0,57 |

*RAZLOGI ZA SPREJETJE SKLEPA*

Kot je razvidno iz tabel 1 in 2, pomeni predlog novih cen dvig cene stroška izvajanja storitve zbiranja komunalnih odpadkov za 4,4 %. Glavni razlogi za povišanje cen storitev so: višji stroški materiala, dvig minimalne plače in posledično višji strošek dela, višji strošek amortizacije zaradi nakupa novih vozil in višji stroški storitev za odlaganje kosovnih in obdelavo bioloških odpadkov. Strošek obdelave in odlaganja MKO pa se povečuje za 11,7 %. Glavni razlogi za povišanje cen storitev so predvsem visoki stroški energentov in višji stroški storitev oddaje predelanih odpadkov.

Skupni strošek izvajanja celotne storitve ravnanja z odpadki se tako poviša za 6,4 %, oz. 0,49 €/ osebo/mesec brez DDV.

*CILJI IN NAČELA:*

Priloga:

* Elaborat o oblikovanju cen storitev gospodarskih javnih služb s področja ravnanja s komunalnimi odpadki za leto 2024 na področju občin: Brda, Kanal ob Soči, Miren-Kostanjevica, Mestna občina Nova Gorica, Renče-Vogrsko z dne 4. 4. 2024, ki jih je za zbiranje komunalnih odpadkov predlagal izvajalec javne službe Komunala Nova Gorica, d.d.
* Elaborat o oblikovanju cen storitev gospodarske javne službe - dejavnost obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov za leto 2024 na področju občin: Mestna občina Nova Gorica, Brda, Kanal ob Soči, Miren – Kostanjevica, Renče – Vogrsko, april 2024, ki jih je za obdelavo in odlaganje komunalnih odpadkov predlagal izvajalec javne službe Kostak komunalno in gradbeno podjetje, d.d.

*FINANČNE IN DRUGE POSLEDICE:*

/

Pripravil:

Beti Čufer, direktorica OU

Komunala Nova Gorica d.d.

*Predlog sklepa*

Na podlagi petega odstavka 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/79 in 44/22-ZVO-2) 43. člena Odloka o izvajanju gospodarskih javnih služb s področja ravnanja s komunalnimi odpadki v Občini Renče-Vogrsko (Uradno glasilo Občine Renče–Vogrsko, št. 1/2021) in 18. člena Statuta občine Renče – Vogrsko (Uradni list RS, št. 22/12 – UPB, 88/15 in 14/18) je občinski svet občine Renče - Vogrsko na……… seji dne……… sprejel

**S K L E P**

1.

Občinski svet občine Renče – Vogrsko potrjuje predlagane cene storitev obveznih gospodarskih javnih služb ravnanja s komunalnimi odpadki, kot izhaja iz predloženih Elaboratov izvajalcev, in sicer:

* Elaborata o oblikovanju cen storitev gospodarskih javnih služb s področja ravnanja s komunalnimi odpadki za leto 2024 na področju občin: Brda, Kanal ob Soči, Miren-Kostanjevica, Mestna občina Nova Gorica, Renče-Vogrsko z dne 4.4.2024, ki jih je za zbiranje komunalnih odpadkov predlagal izvajalec javne službe Komunala Nova Gorica, d.d.
* Elaborata o oblikovanju cen storitev gospodarske javne službe - dejavnost obdelave določenih vrst komunalnih odpadkov in odlaganja ostankov predelave ali odstranjevanja komunalnih odpadkov za leto 2024 na področju občin: Mestna občina Nova Gorica, Brda, Kanal ob Soči, Miren – Kostanjevica, Renče – Vogrsko, april 2024, ki jih je za obdelavo in odlaganje komunalnih odpadkov predlagal izvajalec javne službe Kostak komunalno in gradbeno podjetje, d.d.

Cene storitev gospodarskih javnih služb ravnanja s komunalnimi odpadki (brez DDV) so:

1.1. Cena javne infrastrukture zbiranja komunalnih odpadkov znaša 0,0080 €/kg.

1.2. Cena storitve zbiranja komunalnih odpadkov znaša 0,2100 €/kg.

2.1. Cena javne infrastrukture zbiranja bioloških odpadkov znaša 0,0080 €/kg.

2.2. Cena storitve zbiranja bioloških odpadkov znaša 0,2396 €/kg.

3.1. Cena javne infrastrukture obdelave komunalnih odpadkov znaša 0,0000 €/kg.

3.2. Cena storitve obdelave komunalnih odpadkov znaša 0,1880 €/kg.

4.1. Cena javne infrastrukture odlaganja komunalnih odpadkov znaša 0,0000 €/kg.

4.2. Cena storitve odlaganja komunalnih odpadkov znaša 0,1200 €/kg.

Ta sklep začne veljati takoj po objavi v Uradnih objavah v občinskem glasilu uporablja pa se od 1. 7. 2024 dalje.

Številka:

Datum:

 Tarik Žigon

 ŽUPAN